अहमदाबाद। रविवार 5 मार्च को स्वर्गस्थ तारक मेहता को एकदम ही अनोखे तरीके से श्रद्धांजलि दी जाएगी। गुजरात यूनिवर्सिटी के कन्वेंशन हॉल में आयोजित इस समारोह में उनके प्रशंसक रंग-बिरंगी कपड़े पहनकर आएंगे। तारक मेहता जिंदगी भर लोगों को हंसाते रहे, पर एक मार्च को उनके निधन की खबर ने कई आंखें भिगो दी। इस समारोह में उनकी पत्नी, पुत्री और दामाद भी उपस्थित रहेंगे। व्यंग्यकार विनोद भट्ट का कहना है…
उनके निधन पर व्यंग्यकार विनोद भट्ट का कहना था कि वे गुजर गए, कहने के बजाए कहा जाए कि वे जी उठे। इस तरह से हम जी उठे कहकर उन्हें रंग-बिरंगे कपड़े पहनकर सच्ची श्रद्धांजलि दे सकते हैं। रविवार की सुबह साढ़े 9 बजे से साढ़े 11 बजे के दौरान तारक मेहता की हास्यांजलि सभा का आयोजन किया गया है। इसमें उनकी पत्नी इंदुबेन मेहता, बेटी इशानी शाह तथा दामाद चंदूभाई शाह समेत परिवार के अन्य सदस्य भी उपस्थित रहेंगे। इसमें लोग रंग-बिरंगी कपड़े पहनकर आएंगे।
अपनी अंतिम यात्रा पर तारक मेहता के शब्द
तारक मेहता ने एक बार कहा था कि मेरी अंतिम यात्रा ऐसी होनी चाहिए, जिससे लोगों को हंसी आए। तारक मेहता के सम्मान में यंगस्टर्स ने सोशल मीडिया में ‘उल्टा चश्मा’ पहनकर तस्वीरें डाल रहे हैं। अब उनकी श्रद्धांजलि सभा रंगीन कपड़ों में हो रही है, तो यह सब देखकर स्वर्ग में बैठे-बैठे तारक मेहता भी अपने जाने-पहचाने अंदाज में मंद-मंद मुस्काएंगे, ऐसी आशा की जा सकती है।
आगे की स्लाइड्स में देखें PHOTOS...
hin_Deva hin_Deva bho_Deva hin_Deva hin_Deva